चल समारोह निकाला, समाज की एकजुटता का आह्वान
अखिल भारतीय बावीसा ब्राह्मण समाज का राष्ट्रीय अधिवेशन और नानेवाड़ी स्थित धर्मशाला का शताब्दी समारोह शुक्रवार को शुरू हुआ। धर्मशाला में सुबह गणेश यज्ञ किया। समाजजन ने मातेश्वरी गार्डन तक चल समारोह निकाला। पूर्व मुख्यमंत्री कैलाश जोशी भी शामिल हुए। मातेश्वरी गार्डन में अधिवेशन का औपचारिक उद्घाटन करते हुए राष्ट्रीय अध्यक्ष नरेंद्र प्रसाद व्यास ने समाजजनों से आह्वान किया कि वे अन्य समाजों की तरह प्रगति की तेज रफ्तार पकड़ने के लिए कदम उठाएं। व्यास ने कहा कि बावीसा ब्राह्मण समाज चरित्रवान है। अनुशासित है, संस्कारित है लेकिन आर्थिक रूप से कमजोर है। वह प्रगति तो कर रहा है पर अन्य समाज की तुलना में अभी भी काफी पीछे है। प्रगति के लिए उच्च शिक्षा बहुत जरूरी है लेकिन समाज के बच्चे आर्थिक अभाव के कारण उच्च शिक्षा प्राप्त नहीं कर पा रहे हैं। न ही प्रतिस्पर्धात्मक नौकरियों में जा पा रहे हैं। समाज की केंद्रीय कार्यकारिणी ने तय किया है कि शिक्षा को बढ़ावा देने और आकस्मिक स्थिति में समाजजनों की मदद करने के लिए स्थाई कोष की स्थापना की जाएगी। कोष पर अधिवेशन के दूसरे दिन शनिवार को विस्तार से चर्चा होगी। उन्होंने कहा कि समाज के संगठन के लिए अधिवेशन जैसी गतिविधियां जरूरी है। उन्होंने समाज की धर्मशाला के इतिहास की भी जानकारी दी। मुख्य अतिथि आनंद शंकर व्यास ने ब्राह्मणों से ब्राह्मणत्व मजबूत करने का आह्वान किया।
प्रेरणादायी व्यक्तित्व का सम्मान
धार. अधिवेशन की शुरुआत के मौके पर निकले चल समारोह में मौजूद समाजजन।
hin_Deva hin_Deva hin_Deva hin_Deva